Toshkentdagi Temur Malik – Parkent ko‘chalari kesishmasida avtotransport vositalari harakati qisman cheklandi. Bu haqda poytaxt IIBB xabarida aytiladi. Qayd etilishicha, yer usti yo‘l o‘tkazgichi qurilishi munosabati bilan shu yilning 30 iyulidan boshlab, poytaxtning Temur Malik – Parkent ko‘chalari kesishmasida avtotransport vositalari harakati qisman cheklangan. Ushbu cheklovlar qurilish ishlari yakuniga qadar davom etadi. «Vaqtinchalik noqulaylik uchun uzr so‘raymiz», - deyiladi IIBB xabarida.